Á sama tíma og vísitala íslenska hlutabréfamarkaðarins hefur lækkað um tæplega þrjú prósent á undanförnu ári , þá hafa hlutabréfasjóðir sem einblína á íslenskamarkaðinn skilað mun lakari niðurstöðu . Þannig hefur sjóðum á Íslandi ekki tekist að skila betri niðurstöðu en vísitala markaðarins sýnir ( Beat the Market ) , sem oft er viðmiðið fyrir það sem að lágmarki þarf að ná til að teljast viðunandi við ávöxtun sjóða . Einungis þrír sjóðir , sem Keldan mælir ávöxtunina hjá , hafa náð að sýna betri árangur heldur en vísitala markaðarins en það eru Júpíter - Innlend hlutabréf , vísitölusjóður Íslenskra verðbréfa og síðan GAMMA Equity Fund . Hann hefur skilað bestri ávöxtun allra sjóða á síðasta árinu , eða 6,12 prósent . ÍV sjóðurinn er síðan 2,8 prósent ávöxtun og Júpiter 0,69 prósent . Aðrir sjóðir eru allir með neikvæða ávöxtun og fyrir neðan þrjú prósent . Auglýsing Samandregið eru þrír sjóðir eru með jákvæða ávöxtun , en átta neikvæða ávöxtun og lakari en vísitala markaðarins . Samtals eru þeir ellefu sjóðir sem eru með fjárfestingar sínar í innlendum hlutabréfum um 82 milljarðar að stærð . Stærstur þeirra er Stefnir ÍS 15 sem er um 38 milljarðar . Neikvæð ávöxtun hans á undanförnu ári er 16,6 prósent og er hann með þriðju verstu ávöxtunina af öllum sjóðum . Ástæðan fyrir slæmri ávöxtun þessara þriggja sjóða er sú að þeir eru allir með drjúgan hluta af eignum sínum í bréfum Icelandair Group sem hafa lækkað mikið á undanförnu ári , eða úr ríflega 40 í 13 nú . Félagið er nú 64 milljarða króna virði en var fyrir um ári um 190 milljarða virði . Hjá Stefni ÍS 15 eru 16,3 prósent eigna í bréfum Icelandair , hjá Landsbréfum Úrvalsbréfum 21,7 prósent og hjá Landsbréfum Öndvegisbréfum 18,3 prósent . Sé meðaltal allra sjóðanna tekið saman , og það skoðað í samhengi við þróun á vísitölu markaðarins á undanförnu ári , þá er meðaltalsávöxtun sjóðanna neikvæð um 6,4 prósent á sama tíma og vísitala markaðarins hefur lækkað um tæplega þrjú prósent . Uppgangur á síðustu árum Þrátt fyrir að undanfarið ár hafi verið frekar slæmt á íslenskum hlutabréfamarkaði , þvert á mikinn gang í efnahagsmálum þjóðarinnar , þá hefur hækkunin á undanförnum árum verið mikil . Á síðustu fimm árum hefur vísitalan farið úr ríflega þúsund í ríflega 1.750 nú . Fyrir um ári var hún í hæstu hæðum frá endurreisninni eftir hrun , ríflega 1.940 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .